̀ у̀бо вѣ́ру и смире́ніе ѻтє́цъ на́шихъ, услы́ши тє́плая молє́нія ст҃ы́хъ угѡ́дникъ твои́хъ, въ землѝ на́шей просія́вшихъ:поми́луй зе́млю ру́сскую, утолѝ вся̂ крамѡлы̀, раздо́ры и нестроє́нія, умирѝ сердца̀, страстьмѝ ѡбурева́ємая, сохранѝ возлю́бленнаго тобо́ю раба̀ твоего̀, царя̀ на́шего, ѡградѝ престо́лъ єгѡ̀ пра́вдою и ми́ромъ, возглаго́ли въ се́рдцѣ єгѡ̀ бл҃га̂я и ми̂рная ѡ цр҃кви твое́й и ѡ лю́дехъ твои́хъ, послѝ єму̀ совѣ́тники му́дростію испо́лнєнныя и во́лю єгѡ̀ нелицепрія́тнѡ творя́щыя, соблюдѝ суды̀ єгѡ̀ немздои̂мны, вдохнѝ му́жество въ сердца̀ на́шея держа́вы храни́телей:а ѝмже суди́лъ єсѝ за вѣ́ру, царя̀ и ѻте́чество во дни̂ ско́рби сея̀ ду́шу свою̀ положи́ти, тѣ̂мъ простѝ вся̂ согрѣшє́нія и́хъ и вѣнцы̂ му́ченическими вѣнча́й во црс̑твіи твое́мъ